Source: https://www.riigiteataja.ee/akt/106012015013?leiaKehtiv
Timestamp: 2020-07-14 07:54:38+00:00

Document:
Loomeliitude andmekogu asutamine ja põhimäärus – Riigi Teataja
Loomeliitude andmekogu asutamine ja põhimäärus
Loomeliitude andmekogu asutamine ja põhimäärus - sisukord
§ 1 Loomeliitude andmekogu asutamine
§ 4 Andmekogusse sisestatud andmete õiguslik tähendus
2 Andmekogu andmed
§ 6 Andmekogu andmed
§ 7 Digitaalsesse arhiivi kantavad andmed
3 Andmete esitamine ja juurdepääs andmetele
§ 8 Andmeandjad
§ 9 Andmete ristkasutus
§ 10 Andmete esitamine andmekogusse
§ 12 Andmekogu kasutajaõigused
§ 13 Andmete muutmine ja uuendamine
§ 14 Andmete kustutamine
§ 151 Andmete logimine ja logiandmete säilitamine
4 Andmekogu järelevalve, finantseerimine ja tegevuse lõpetamine
§ 17 Andmekogu pidamise finantseerimine
§ 18 Andmekogu tegevuse lõpetamine
§ 19 Enne käesoleva määruse jõustumist kogutud andmete andmekogusse kandmine
RT I, 09.04.2019, 2
Vastu võetud 30.12.2014 nr 13
RT I, 06.01.2015, 13
31.12.2015 RT I, 06.01.2016, 3 11.01.2016
Määrus kehtestatakse loovisikute ja loomeliitude seaduse § 11 lõike 1 ja 2 alusel.
§ 1. Loomeliitude andmekogu asutamine
Määrusega asutatakse andmekogu nimetusega „Loomeliitude andmekogu” (edaspidi andmekogu). Andmekogu ametlik lühend on „LLA”.
(1) Andmekogu pidamise eesmärk on loomeliidu toetuse maksmiseks ning loomeliidu üle järelevalve teostamiseks loomeliitude ja loovisikute üle arvestuse pidamine.
(2) Juurdepääs andmekogule toimub e-teenuse keskkonna „e-äriregister” kaudu. Andmekogu on muudest andmekogudest õiguslikult sõltumatu.
(2) Andmekogu volitatud töötleja on Registrite ja Infosüsteemide Keskus.
1) lahendab andmekogu puudutavaid õiguslikke küsimusi;
2) teavitab volitatud töötlejat andmekogu pidamist puudutavate kohustuste täitmist takistavatest asjaoludest ja andmekogu pidamist reguleerivate õigusaktide muutmise kavatsusest;
3) vastutab andmekogu pidamise, järelevalve toimimise ning andmete väljastamise õiguspärasuse eest;
4) määrab andmekogu turvanõuded.
1) võimaldab e-äriregistri kaudu selleks määratud isikutel kanda andmekogusse andmeid, nendega tutvuda ning nõustab andmekogu kasutajaid tehnilistes küsimustes;
2) korraldab andmekogu andmete säilimise vastavalt kehtestatud nõuetele;
3) teavitab vastutavat töötlejat viivitamatult andmekogu pidamist puudutavate kohustuste täitmist takistavatest asjaoludest ja annab vastutavale töötlejale andmekogu pidamise kohta aru.
§ 4. Andmekogusse sisestatud andmete õiguslik tähendus
1) loomeliitude ja loovisikute andmetest (edaspidi digitaalne andmebaas);
2) digitaalsest arhiivist.
(2) Andmekogu turbeaste on madal (L) ja andmekogu turvaklass on K1T1S1.
(3) Andmekogu on liidestatud infosüsteemide andmevahetuskihiga ning see kuulub riigi infosüsteemi koosseisu.
(4) Andmekogu andmete korral tagatakse nende käideldavus, kättesaadavus volitatud isikutele ja isikutele, kellel on õigustatud huvi ning terviklus, välistades andmete tahtmatu või tahtliku muutmise.
(5) Andmekogu andmete käideldavuse, tervikluse ja konfidentsiaalsuse tagamiseks rakendatakse infosüsteemide kolmeastmelises etalonturbes ette nähtud organisatsioonilisi, füüsilisi ja infotehnoloogilisi turvameetmeid.
[RT I, 06.01.2016, 3 - jõust. 11.01.2016]
2. peatükk Andmekogu andmed
§ 6. Andmekogu andmed
(1) Tunnustatud loomeliidu andmetena kantakse digitaalsesse andmebaasi:
1) loomeliidu nimetus;
2) mittetulundusühingute ja sihtasutuste registri kood;
4) kontaktandmed (telefoninumber, elektronposti aadress ja postiaadress);
5) juhatuse liikmete ees- ja perekonnanimed ning isikukoodid;
6) loomeliiduna tunnustamise aeg;
7) loomeliidu loomeala;
71) loomeliidu kutseala;
8) arvelduskonto number;
9) loomeliidu toetuse eest vastutava kontaktisiku ees- ja perekonnanimi, telefoninumber, elektronposti aadress;
10) loomeliidu veebiaadress;
11) toetuse taotleja volitatud esindaja nimi ja ametikoht;
12) loomeliiduna tunnustamise kehtetuks tunnistamise aeg.
(2) Tunnustatud loomeliitu kuuluva loovisiku andmetena kantakse digitaalsesse andmebaasi:
2) loomeliitu astumise aeg;
3) loomeliitu kuuluvuse peatamise aeg;
4) loomeliidust väljaastumise või väljaarvamise aeg;
5) loovisiku vastavus loovisikute ja loomeliitude seaduse § 4 lõikes 3 sätestatud tingimustele;
6) loomeliidud, mis saavad tema eest arvestatud toetust koos loomeliidule esitatud avaldusega, juhul, kui loovisik kuulub mitmesse loomeliitu ja ta on esitanud vastava avalduse.
§ 7. Digitaalsesse arhiivi kantavad andmed
Digitaalsesse arhiivi kantakse digitaalsest andmebaasist kustutatud andmed.
3. peatükk Andmete esitamine ja juurdepääs andmetele
§ 8. Andmeandjad
(1) Andmekogusse esitavad andmeid tunnustatud loomeliidud ja Kultuuriministeerium.
(2) Andmeandja nimel esitavad käesoleva määruse §-s 10 sätestatud korras andmeid isikud, kellele on vajalikus ulatuses antud andmekogu kasutajaõigused vastavalt käesoleva määruse §-le 12.
§ 9. Andmete ristkasutus
(1) Andmete andmekogusse kandmisel esitatakse päringuid ja saadakse andmeid sellega liidestatud andmekogudest.
(2) Andmevahetus teiste andmekogudega toimub infosüsteemide andmevahetuskihi kaudu.
§ 10. Andmete esitamine andmekogusse
(1) Kultuuriministeerium esitab andmekogusse käesoleva määruse § 6 lõike 1 punktides 6, 7, 71 ja 12 nimetatud andmed.
(2) Tunnustatud loomeliit esitab andmekogusse käesoleva määruse § 6 lõike 1 punktides 8–11 ning lõikes 2 nimetatud andmed.
(1) Andmete esitamine on andmete andmekogusse sisestamine ja sellesse kantud andmete muutmine või kustutamine.
(2) Õigus andmeandja nimel andmete esitamiseks on vastavas ulatuses kasutajaõigustega isikul.
(3) Andmete esitaja identifitseeritakse autentimise teenuse alusel.
(4) Andmed esitatakse käesolevas peatükis sätestatud toimingute teostamisel ja nimetatud tähtajal.
(5) Andmete esitamisel registreeritakse automaatselt:
2) loomeliit või asutus, kelle nimel andmed esitatakse;
§ 12. Andmekogu kasutajaõigused
(1) Andmekogu kasutajaõigused võib anda:
2) loomeliidu juhatuse liikmele ja töötajale;
3) loovisikule.
(2) Vastutav töötleja annab kasutajaõigused vähemalt ühele vastutava või volitatud töötleja ametnikule või töötajale (edaspidi andmekogu haldur).
(3) Andmekogu haldur annab loomeliidu juhatuse liikmele asutuse halduri õigused ja kasutajaõigused vastutava ja volitatud töötleja ametnikele ja töötajatele.
(4) Asutuse haldur annab kasutajaõigused loomeliidu töötajale ja loovisikule.
(5) Andmekogu kasutajaõiguste andmisel määrab asutuse haldur kindlaks isiku kasutajaõiguste, sealhulgas andmete esitamise ja andmetele juurdepääsu õiguse ulatuse.
(6) Kui loomeliidu või loovisiku andmed kantakse arhiivi, eemaldatakse vastava asutuse halduri, loomeliidu töötajate ja loovisiku kasutajaõigused.
§ 13. Andmete muutmine ja uuendamine
(1) Digitaalses andmebaasis võib andmeid muuta:
2) uute andmete andmekogusse kandmiseks;
4) muul õigusaktidest tulenevatel põhjustel.
(2) Andmeandjad peavad uuendama andmekogu digitaalsesse andmebaasi kantavaid andmeid hiljemalt iga kalendriaasta 1. veebruariks.
§ 14. Andmete kustutamine
(1) Digitaalsest andmebaasist kustutatakse ja digitaalsesse arhiivi kantakse:
1) loomeliidu andmed loomeliidu tunnustamise kehtetuks tunnistamisel;
2) loovisiku andmed tema väljaastumisel või väljaarvamisel tunnustatud loomeliidust.
(2) Digitaalsesse arhiivi kantud andmeid võib volitatud töötleja kanda tagasi digitaalsesse andmekogusse, kui:
1) andmed on kustutatud ekslikult;
2) isik, kelle andmed kustutati, tuleb uuesti kanda digitaalsesse andmekogusse.
(3) Andmeid loomeliidu kohta loomeliidu tunnustamise kehtetuks tunnistamisel ja andmeid loovisiku kohta tema väljaastumisel või väljaarvamisel tunnustatud loomeliidust säilitatakse kuni kuus aastat.
(1) Andmekogusse kantud andmetele võimaldatakse juurdepääs ja andmekogust väljastatakse andmeid õigusaktides sätestatu kohaselt.
(2) Andmekogusse kantud juurdepääsupiiranguga andmetele on juurdepääs kasutajaõigustega isikul vastutava ja volitatud töötleja kaudu teenistus- või tööülesannetega seotud ulatuses, andmekogusse kantud loomeliidu kaudu vastava loomeliidu ja selle liikmete osas ning loovisikul oma andmete osas.
(3) Andmekogusse kantud andmeid väljastatakse valitsusasutustele, kui need on vajalikud neile õigusaktidega pandud ülesannete täitmiseks.
§ 151. Andmete logimine ja logiandmete säilitamine
(1) Andmete töötlemine andmekogus logitakse.
(2) Andmekogu logiandmeid säilitatakse kolm aastat andmete tekkimisest.
4. peatükk Andmekogu järelevalve, finantseerimine ja tegevuse lõpetamine
Järelevalvet andmekogu pidamise üle teostavad andmekogu vastutav töötleja, Majandus- ja Kommunikatsiooniministeerium ning Andmekaitse Inspektsioon vastavalt oma pädevusele.
§ 17. Andmekogu pidamise finantseerimine
Andmekogu asutamine ja pidamine finantseeritakse riigieelarvest vastutavale töötlejale selleks otstarbeks eraldatud vahenditest.
§ 18. Andmekogu tegevuse lõpetamine
Andmekogu tegevuse lõpetamise otsustab valdkonna eest vastutav minister. Andmekogu tegevus lõpetatakse kooskõlas avaliku teabe seaduses ja arhiiviseaduses sätestatud nõuetega.
§ 19. Enne käesoleva määruse jõustumist kogutud andmete andmekogusse kandmine
Enne käesoleva määruse jõustumist tunnustatud loomeliidu andmed kantakse andmekogusse järgmiselt:
1) hiljemalt 2015. aasta 1. veebruariks kannab Kultuuriministeerium andmekogusse käesoleva määruse § 6 lõike 1 punktides 6, 7 ja 12 nimetatud andmed;
2) hiljemalt 2015. aasta 1. veebruariks kannab tunnustatud loomeliit andmekogusse käesoleva määruse § 6 lõike 1 punktides 8, 9 ja 11 ning lõike 2 punktides 1, 2 ja 6 nimetatud andmed;
3) hiljemalt 2015. aasta 1. maiks kannab tunnustatud loomeliit andmekogusse käesoleva määruse § 6 lõike 1 punktis 10 ja lõike 2 punktides 3–5 nimetatud andmed. Paragrahvi 6 lõike 2 punktis 5 nimetatud andmed tuleb andmekogusse kanda vähemalt alates 2012. aasta 1. jaanuarist.

References: § 1

§ 4

§ 6

§ 7

§ 8

§ 9

§ 10

§ 12

§ 13

§ 14

§ 151

§ 17

§ 18

§ 19
 § 11

§ 1

§ 4

§ 6
 § 4

§ 7

§ 8

§ 9

§ 10
 § 6
 § 6

§ 12

§ 13

§ 14

§ 151

§ 17

§ 18

§ 19
 § 6
 § 6
 § 6